《青原台诗》
宋代·饶节

五马胸中足丘壑，驻车决遣有馀乐。似言新广青原台，不减滕馀旧江阁。

滕馀阁下当年路，静中怀抱时来去。闻说青原比像间，表里江山便知处。

使车时此携佳宾，与人同乐不同群。倚栏自得新诗句，矫首长怀古道人。

青原亲见曹溪祖，渠有儿孙住山斧。问公何处见青原，杳杳飞鸿掠云去。

作者简介：饶节（1065～1129），宋代诗僧。字德操，一字次守，自号倚松道人、倚松老人，出家后法名如壁。江西临川人，江西诗派重要诗人。就学于吕希哲，与谢逸、汪革、谢薖并称为“江西诗派临川四才子”。其诗淳真朴实，华而不绮，陆游称其为当时诗僧第一。